Den upræcise bekvemmelighed: Den helt normale dreng var Jakob Abu-Setta, jordansk palæstinenser

Jeg har tidligere blogget om Politiradio på Radio24syv, der blandt andet den tidligere politimand Sebastian Rickelsen som vært. Sideløbende er han medvært på podcasten ‘Myrdet’, omhandlende historiske massemordere. I indledningen af et afsnit fortalte Rickelsen, om hvordan han som ung betjent blev sendt ud til et lukket byggemarked, hvor han mødte en ilde tilredt kvinde Hun havde blandt andet fået skåret en finger af. Via Lytbar.dk.

Sebastian Rickelsen: … som relativt nystartet betjent, der blev jeg kaldt i Sydhavnen, her i København til sådan en trævarelast en aften hvor der var lukket. Der var gået en indbrudsalarm. Og det var sådan en helt standard procedure, en lidt kedelig opgave. … Der sidder en skikkelse på gulvet. Det er lidt underligt, vi går derhen, og begynder at lyse med lommelygter. Det er bare underligt. Det bliver mere og mere som noget der er taget ud af en horrorfilm, for der sidder rent faktisk en pige. En ung pige, som er totalt mishandlet. Det var et sindssygt syn – jeg kan faktisk huske det, det sidder sådan indprentet i mit hoved. Hun har fået barberet sit hår af – kan du huske fra sløjd, da vi gik i folkeskolen, der var sådan nogle små brændere, så man kunne skrive sit navn. De kunne også bruges til noget andet. Der var sådan set ikke en centimer på hendes krop som ikke var brændt med denne her. Over det hele, og hendes øjne var helt røde, fordi hun var forsøgt kvalt mange gange. Så hun har simpelthen blodsprængninger i begge øjne. Og, for at det ikke er løgn, så var hendes ene finger skåret af. Hun sad totalt smadret… Hun var holdt fange af sin ekskæreste i et skur ude i Sydhavnen. Ude i Bådmandsgade. Det var hun ni dage fanget. Han havde så tortureret hende af den ene eller anden grund, noget kærestesorger eller et eller andet.

… den unge mand, der var 19 år på det her tidspunkt. … de var skidebange for den her gut her… Da jeg så så den her gut, der så jeg en helt normal dreng, som lignede… en hvilken som helst person.